Toortsie se Toeka Tokkel oor Soen – toortsie.com
Toortsie se Toeka Tokkel oor Soen
Januarie 22, 2016 Januarie 22, 2016 ~ Toortsie
Ek is nie ‘n soener nie, tog is ek. Hoe nou? Nie, maar tog?
Ek groet graag mense met ‘n piksoen en ‘n drukkie. Maarrrrr …
‘n Vreeslike lang, nat, uitgebreide soen soos wat ons op die TV sien … ? … Ek was nooit goed daarmee nie. My neus is in elk geval permanent toe, hoe de dinges kry jy asem?
Scrapydo sê ons moet oor ons eerste soen skryf. Neee!
Ek was ‘n baie laat ontwikkelaar en het nie kêrels op skool gehad nie. My man was my eerste kêrel en ons het laat in ons eerste jaar op universiteit ontmoet. Toe hy die nuwe eerstejaars in sy seksie in sy koshuis ontmoet aan die begin van die volgende jaar, is daar toe ‘n jongman wat van dieselfde dorp af kom as ek. My kêrel (manlief) vra hom toe of hy vir my ken, waarop hy natuurlik ‘ja’ antwoord. Manlief sê vir hom hy is my kêrel. Geskok vra die jongman: “Wat? Meneer? Hoe de dinges het meneer daardie wilde bok mak gekry?”
Nou ja, daar het julle dit.
Iewers voor dit was daar ‘n outjie op een of ander kamp wat ek bygewoon het. Die soenery was ‘n fiasko.
Nou ja, daar het julle dit!
Dis selfs moeilik om hieroor te skryf! Scrapydo, jy haal ‘n mens uit jou gemaksone. Ek GRIL vir ‘n nat soen. Ek het al die kuns bemeester om my mond ongemerk af te vee.
‹ Previous‘n Kleurvolle teepot
Next ›Kameel – Net een soen
18 thoughts on “Toortsie se Toeka Tokkel oor Soen”
Januarie 22, 2016 om 10:05 vm
Moet nie vir Scrapy blameer nie, ek het haar gevra of ons hieroor kan skryf 😆 Tot Scrapy het maar so liggies oor die soenery geskryf. Daar is dinge wat ons almal vir die eerste keer moet deurmaak, en ek wou graag hoor hoe het ander daardeur gegaan. Weet nou Toorts het haarself mooi skaflik gedra!!! Ek lag nou kliphart oor Scrapy se vuurwarm soen op ‘n blind date. 😆
Januarie 22, 2016 om 10:07 vm
Right. Ek blameer nou nie meer vir Scrapy nie, maar vir … vir … K A M E E L !!! 😦
Amper tik ek ‘n woord wat ek nie moet tik nie.
Januarie 22, 2016 om 11:41 vm
Kyk as julle my meer spasie gee gaan ek kort voor lank julle hele lewensverhaal uit julle trek. Dit is ek…. wil die mens se storie van die lewe hoor 🙂
Januarie 22, 2016 om 11:49 vm
Maar reg so.
Januarie 22, 2016 om 5:35 nm
Hehe,dis maar gevoelige privaatgoed hierdie!
Januarie 22, 2016 om 5:50 nm
Erg man! En ek laat my sowaar vang!
Januarie 22, 2016 om 7:56 nm
Ek is ook eerder ‘n drukkie mens
Januarie 23, 2016 om 3:16 vm
Ek is bly Kameel het darem vir my op gekom! Ek het getwyfel of ek dit moes gebruik. Toe vra sy of herinner sy my weer aan die onderwerp en kon ek nie soetjies dit laat verby gaan nie. Jy het darem n kêrel gehad! Ek het nooit eers een gehad nie omdat ek nog 4 jaar uit huis uit skoolgehou het. Daarna het ek toe die eerste wilde ondervinding opgedoel wat my lank afgekoel het! Ha ha.
Januarie 23, 2016 om 7:33 vm
My kêrel is die een met wie ek getrou het. :))
Januarie 23, 2016 om 10:59 vm
Scrapy, toe hier lees begin ek weer lag. Sien ons moes hieroor skryf want dit is so ‘n stukkie van die ware lewe. Ek het besluit ek sal maar nie van my soen vertel nie 😆 grappie!!!
Januarie 23, 2016 om 2:31 nm
Sussie, vertel sal jy vertel. Moenie dink jy gaan hier loskom nie!
Januarie 23, 2016 om 7:13 nm
Ag dit was net ‘n ou piksoentjie…. niks om oor huistoe te skryf nie. 😆
Januarie 23, 2016 om 11:29 nm
Ek wonder darem.
Januarie 23, 2016 om 1:55 nm
Mense is bang om oor soen en seks te skryf omdat dit jou tot op die nerf bloot le. Daardie oomblik wanneer voorgee en omgee nie meer n opsie is nie. Om te soen, selfs net groet, kan soveel vertel.
Januarie 23, 2016 om 2:30 nm
So bang SEKS is die volgende onderwerp! Mens weet nooit met hierdie blogmaats van ons nie!
Januarie 25, 2016 om 11:07 nm
nogals..’n wilde bok mak gemaak! Miskien is jy een van daardie misterieuse ‘Liz Taylors’.
Januarie 26, 2016 om 8:56 vm
Nee wat. Plain Jane. So gemaak en gelaatstaan. 🙂